paragraph_text: Studij teatrologije završio je na Jagiellonskom sveučilištu u Krakovu 1981. godine. Te godine državni prevrat generala Jaruzelskog zatječe ga u SR Njemačkoj, gdje i ostaje. U Kölnu upisuje studij teatrologije i povijesti umjetnosti. U Njemačkoj u početku radi kao redateljski i scenografski asistent u raznim kazalištima, a od 1986. do 1989. bio je stalni asistent režije, a poslije i kućni redatelj, u Wuppertaler Bühnen, kazalištu koje je proslavila Pina Bausch.